**Кичээлдин темазы: Демдек ады**

**Сорулгалары:**

1. Ɵɵредир: чугаага демдек адынын ужур-дузазын; домактардан демдек аттарын хамааржып чоруур чуве аттары-биле кады тыварын; падежтерге ɵскерилбес чугаа кезээ дээрзин билиндирери.

2. Сайзырадыр: чүве адының дугайында алган билиглерин быжыглаар; демдек адын ɵске чугаа кезектеринден ылгаарын; уругларның сɵс курлавырын, аас чугаазын сайзырадыры.

3. Кижизидер: тыва чоннуң чаңчылдарын сагып чоруурунга; бодунуң болгаш эш-ɵɵрүнүң кылган ажылдарын шын үнелеп билиринге кижизидери.

**Хевири**: аян-чорук

**Планнаттынган туннелдер:**

**1.) Личностуг**: бодунун бодалын тода тайылбырлаарын, ɵоредилгеге чүткүлдүүн, угаан-медерелин чаа билиглер шиңгээдиринче угландырарын чедип алыры ;

2.) **Метапредметтиг:** эш-оору-биле болуктежип, эжеш, бот-тускайлаң ажылдап, эртемни амыдырал болгаш оске эртемнер-биле холбап билирин чедип алыры;

3.)**Предметтиг**: чувелернин ылгавыр демдээн коргузер, кандыг? чүлүг? деп айтырыгларга харыылаттынар чугаа кезээн практика кырынга ажыглап билирин чедип алыры.

**Арга-методтары**: дилеп тывар, коргузуг, оюн, хайгаарал, деннелге, бот-тускайлан ажыл

**Дерилгези**: карточкалар, предметтиг чуруктар, тывызыктар, улегер домактар, презентация, ноутбук, телевизор.

**Кичээлдиң чорудуу:**

**I. Орг. кезээ**

-Экии, уруглар! Бɵгүн бистиң кичээливисте силерни сонуургап аалчылар келген-дир, мендилежинер.

**Ɵɵреникчилер:** - Экии!

Тыва-дылым торээн дылым

Дыңнап ханмас мерген дылым.

Башкым-биле мендилежир

Байлак дылым – тыва дылым.

**-Ам карактарывыс-биле база мендилежиилиңер.**

**II. Кичээлдиң сорулгазын дымчыдары**

-Чараштыр олуруп алгаш, кичээнгейлиг дыңнанар. Уруглар, удавас чуу деп байырлал боор? (Шагаа!)

-Ам чуу чылы унуп кээр? (мечи азы сарбашкын)

-Эр-хейлер, Шагааны канчаар уткуп байырлаарыл? (ойнаар, хоглээр, чаагай аъш-чем чиир, аштанып-арыгланыр, сан-салыр, аалдажыр, чолукшуур, моорейлежир)

-Кандыг моорейлер эртирер? (тывызыктажыр, улегер домактажыр, дурген-чугаалажыр, чечен-мергеннежир…дээш)

-Ол дээрге чогаалдың кандыг хевири? (улустуң аас-чогаалы).

***-Эр-хейлер, бɵгүн бис кичээливисте чугаа кезектерин улаштыр ооренип, улустун аас чогаалынче аян-чорук кылыр бис. Аян-чорук мурнунда силернин кичээлге кайы-хире белениңерни хынап алыылыңар.***

**III. Актуализация**

-Кончуг дурген кроссвордтан тыптаалынар, кроссворд тып турар уевисте кезек оореникчилер карточкалар-биле ажылдаар, 2 кижи самбырага база ажылдапсын.

(4-5 хире оореникчилерни ажылдадып каар)

1. **карточкалар-биле ажылдар:**

а*) хуу болгаш ниити чувелер аттарындан тып бижи.*

хуу чуве аттары:

ниити чуве аттары:

*б) хɵй сектер орнунга чогуур кожумактарны немеп бижи.*

Севил сугда сарлык бар. Сарлык… дүккүрү аажок. Ол сарлык… Чараш деп шола берген. Сарлык… уруглар чемгерип турар. Сарлык… хоюг дүк, үскүр сүт алыр. Сарлык… чамдык уруглар чоошкулавас, сестирлер.

*в) чүве аттарын хɵйнүң санынче киирип бижи.*

тен-теннер кижи-

дыт- мал-

кат- ном-

малчын- ис-

1. **самбырага ажыл** (сос тургузуунга сайгарылга, синтаксистиг сайгарылга)

*а) аалчылар*

*б) Шагаада тыва чон аалдажыр чаңчылдыг.*

1. **кроссворд**  ( ШАГАА деп сос унуп кээр )

**-**Кроссвордту узун дургаар тывар бис уруглар:

1. *Ɵгге кирген аалчыга кудар сускун ады? (шай)*
2. *Сɵɵк октап ойнаар оюннуң ады? (кажык)*
3. *Бээриниң падежиниң кижиге хамаарыштыр салыр айтырыы? (кымга?)*
4. *Тыва дылда 4 дугаар падеж ады? (онаарының)*
5. *Аал деп чуве ады хɵйнүң санында? (аалдар)*

-Эр-хейлер, ам доора дургаар кандыг сɵс үнүп келди? (Шагаа)

--Шын-дыр, самбырага ажылдаан эштериңерни база хынаалыңар (башкы хыналданы ɵɵреникчилер-биле кады кылыр, карточкаларны база чыып аар)

-Ооренип эрткен билиглерни эки шингээдип алган-дыр силер уруглар, эр-хейлер. Карточкалар-биле ажылдаан ɵɵреникчиленин ажылын хынаан соонда дыңнадыр мен

1. **үн, үжүк сайгарылгазы**

-Кроссвордтан тып алган ШАГАА деп сɵзүвүсте

*-Каш үн, каш үжүк бар-дыр? (4 үн, 5 үжүк)*

-Сɵстун эгезинде кандыг үн дыңналып тур? /Ш/

-Ол үннүң бичии болгаш улуг ужуктерин чараштыр бижиир бис, кыдырааштарыңарны ажыткаш, ай-хуну бижиир.

1. **чараштыр бижилге**

*ш Ш*

*Шаг чаагай, Шагаа чаагай!*

-Эр-хейлер, карактарыңарны дыштандырып алынар, уруглар.

**ФИЗМИНУТКА (каракка)**

**IV.** **Кичээлдиң темазын, чуну билип аарын тодарадыры**

-Аян-чорук чоруурунга эки белеткелди кɵргүстүңер, ам чоруптаалыңар!

***ОЮН-ТОГЛАА ОРГЭЭЗИ***-нде келген-дир бис

**1) -«Артык сос»** деп оюндан ойнаптаалынар

*Бажын, ɵг, сарлык, кижи, малчын, чараш*

-Сɵстерни номчуңар, чуну эскерип тур силер, кайы сɵс артык бооп тур? (чараш)

-Чуге? (айтырыы ɵске, кандыг? деп айтырыгга харыылаттынып турар)

-Кым? Чуу? деп айтырыгларга харыылаттынар состер чувелерни коргузуп турар чуве аттары болза, а бо сос кандыг чугаа кезээнге хамааржырыл? (демдек адынга)

-Эр-хейлер, бо хунгу ооренир **темавысты** кым чугаалаптарыл? (Демдек ады)

-Чаа билигни чедип аарда кандыг **сорулга** салыр силер?

*Демдек адынын шынарлары-биле улаштыр ханы таныжар бис.*

***- Шын-дыр, чугаага демдек адынын ужур-дузазын; домактардан демдек аттарын хамааржып чоруур чуве аттары-биле катай тыварын; база демдек адының турум шынарын кɵɵр бис, уруглар.***

**2) Оюн «Бузурээр сен бе?»**

-Ам демдек адының дугайында «Бузурээр сен бе?» деп оюнну ойнаптаалынар уруглар. Силернин мурнунарда саазында 3 дурум бар. Бир эвес бердинген дурум-биле чошпээрежир болзунарза, ол дурумнун дужунга + демдектен «ийе» деп сарыг ɵнңүг одуругга салыр силер, бир эвес чошпээрешпес болзунарза + демдекти «чок» деп сарыг ɵңнүг одуругга салыр силер. Чугле сарыг ɵңнүг одуругларны долдурар бис. Ол бистиң даап бодаашкыннарывыс болур

( дурумнерни башкы номчуп бээрге уруглар долдурар)

|  |  |  |  |  |
| --- | --- | --- | --- | --- |
| **Дурумнер** | **Ийе** | **Чок** | **Ийе** | **Чок** |
| Демдек аттары домактарны, сɵзүглелдерни аянныг, чечен, тода болдуруп турар. |  |  |  |  |
| Демдек аттары падежтерге ɵскерлир. |  |  |  |  |
| Домакка демдек ады чуве адынга хамааржып чоруур. |  |  |  |  |

-Ам саазыннарны кыдыынче салып калынар, кичээлдин тончузунде база катап бо оюнга эглип кээр бис. Улаштыр чоруптаалынар.

**V. Чаа тема**

***ЧЕЧЕН-МЕРГЕННЕР ƟРГЭЭЗИ-***нде келген-дир бис

-Номунарнын 105 дугаар арынында Мергежилге 272 кылыптар болзувусса, кандыг чугаа кезээ дылывысты чараш, тода, чечен-мерген кылып турарын билип аар бис. Номчуур кижи ….

- Ийи созуглелди деңнеңер, кайызында диинни эң-не тодаргай, чараш болгаш чечен-мерген коргускен-дир?

-Дииңни ынчаар коргузеринге кандыг состер дузалаан-дыр? (дозур-дозур, кара, суур-суур, селбер, дидим, чараш)

- Бо состер чуну коргузуп турар база кандыг айтырыгга харыылаттынып турар-дыр? (дииннин ылгавыр демдээн коргузуп турар болгаш кандыг? деп айтырыгга харыылаттынып турар)

- Кандыг чугаа кезээнге хамааржырыл? (демдек адынга)

-Домакка демдек адын кандыг шыйыг-биле шыйар? (домакка демдек адын дыйлагар шыйыг-биле шыйар бис).

-Ам бо созуглелде демдек аттарының хамааржыр созун тыптыңарам (амытан)

-Эр-хейлер, амытан дээрге кандыг чугаа кезээ-дир? (чүве ады)

-***Сактып алыңар, домакка демдек ады чуве адынга хамааржып чоруур!***

***-«Чечен-мергеннер ɵргээзинге» келгеш демдек аттары бистин дылывысты чечен-мерген, тода, байлак, чараш болдуруп турарын база билип алдывыс, уруглар. Улаштыр чоруптаалынар.***

***ТЫВЫЗЫКТАР ƟРГЭЭЗИНДЕ***  келген-дир бис

-Тывызыкты тып кɵрүңерем, уруглар.

Ак ширтек хову шыпты (хар)

-Эр-хейлер, ак ширтек дээр сɵс катыжыышкынын падежтерге ɵскертир бис.

**Ниити ажыл**

А.п. (чуу?) ак ширтек

Х.п. (чулуг?) ак ширтектиң

Б.п. (чуге?) ак ширтекке

О.п. (чуну?) ак ширтекти

Т.п. (чуде?) ак ширтекте

Ү.п. (чуден?) ак ширтектен

У.п. (чуже?) ак ширтекче

-Чуну эскерип тур силер? (демдек ады падежтерге ɵскерилбейн турар, чугле чуве ады ɵскерлип турар).

***-Шын-дыр, сактып алынар демдек ады падежтерге ɵскерилбес! Ол дээрге ɵскерилбес чугаа кезээ-дир. Орус дылда болза демдек ады падежтерге ɵскерлип турар, чижээ: белый, белого, белому, белым, о белом.***

***-Номуңарның 108 дугаарлыг арынында дурумнү номчуулуңар.*** *(уруглар номчуур)*

-Чуу билип алдыңар? (уругларның харыылары)

Эр-хейлер, ам бичии дыштанып алгаш улаштыр чоруптаалыңар уруглар.

**ФИЗМИНУТКА**

«Аъдым» дээр ырының аялгазынга шимчээшкиннер кылыр

**VI. Быжыглаашкын**

***ҮЛЕГЕР ДОМАКТАР ƟРГЭЭЗИНДЕ*** келген-дир бис

**1) бот ажыл**

Демниг сааскан

Теве тудуп чиир

-Бо улегер домактың утказын чуу деп билип тур силер уруглар? (демниг боор болза чуну-даа кылып ап болур дээни ол)

-Үлегер домактан демдек адын хамааржып чоруур чуве ады-биле кады тыпкаш падежтерге ɵскертип кыдырааштарынга боду кылыр, кожумактарын база шыйып кɵргүзер силер (бот ажылды уруглар кылыр)

-Ам эталон дузазы-биле хынаар.

**2) бɵлүк ажыл**

-Эр-Хейлер, дараазында даалганы бɵлүктежип алгаш кылыр силер. Бердинген улегер домактарның чыдып калган состерин немеп бижээш, утказын тайырбырлаар силер (даалгаларны үлээн соонда уруглар кылып эгелээр)

*а) Чалгаа кижи бажым дээр,*

***Чазый*** *кижи суксадым дээр.*

*б)* ***Далашкан*** *күске сүтке дүжер*

*в)* ***Эртежи*** *кижи*

*Эзерлиг аътка таваржыр*

*г)* ***Тенек*** *кижи багай*

*Терек бүрүзү ажыг*

-Даалганы мурнай кылган бɵлүк харыылап эгелээр. Эталон-биле хынаар бис (бɵлүктерниң тɵлээлери харыызын бээр).

-Немеп бижээн сɵзүңер кандыг чугаа кезээ-дир? Хамааржып чоруур созу? Улегер домак кандыг уткалыг болду? (немелде айтырыгларга бɵлүктүң ɵске кежигүннери база дузалажып харыылаар)

**VII. Кичээлдин түңнели**

-Эр-хейлер, аян-чоруувус-даа доозулду. Аян-чоруувус солун болду бе? (Ийе!)

*Демдектерин ылгап тургаш,*

*Дески тода дамчыдыптар*

*Чуу деп ындыг чечен-мерген*

*Чугаа кезээн ɵɵрендивис? (демдек ады)*

- Кичээл эгезинде ойнап турган «Бүзүрээр сен бе?» оюнувусту катап ойнаптаалынар. Дурумнерни база катап номчааш ам чүгле ногаан ɵңнүг одуругларны харыылап долдурар силер (уруглар номчааш, долдурар).

- 1-ги дурум-биле кым чɵшпээрешти, холун кɵдүрзүн?

-2-ги дурум-биле?

-3-ку дурум-биле?

-4-ку дурум-биле?

-Ам кымның шупту даап бодаашкыннары дүгжү берди, холуңар кɵдүрүңер?

-Эр-хейлер, дыка эки билип алган-дыр силер бо теманы.

***-Кичээлге кончуг эки ажылдаан уруглар: … , чүге дизе шупту хырыылары шын.***

***Эки ажылдаан уруглар: …,***

***База карточкалар-биле ажылдаан уругларның демдектери:*** … (башкы демдектерни адап салыр)

**VIII. Онаалга**

Мергежилге 277, а.107

(кошкак ɵɵреникчилерге деңнелиниң аайы-биле карточкаларны бээр)

**IX. Рефлексия**

- Бо хунгу кичээливисти сонуургадынар бе уруглар?

-Бир эвес чаа билигни эки билген болзуңарза ногаан ɵңнүг арынчыгаштарны кɵргүзүнер, чедир билбейн турар болзуңарза сарыг ɵңнүүн коргузуңер.

-Эр-хейлер шупту билген бооп турар.

-Кичээливистиң ɵргээлеринче кɵрүңер уруглар, даалгалары солун болган ɵгге ногаан арынчыгаштарны, даалгалары арай берге болган деп санаар ɵɵңерге сарыг арынчыгаштарны кɵргүзер силер:

1) оюн-тоглаа ɵргээзи?

-Чуге сонуургадын, аңаа чуну билип алдын? (уругларнын харыылары)

азы

-Чуге даалгалары берге болган деп бодап тур сен? Чуну билип ап шыдавадың?

2) чечен-мергеннер ɵргээзи?

3) тывызыктар ɵргээзи?

4) үлегер домактар ɵргээзи?

-Четтирдим уруглар, кичээл мооң-биле тɵнген, чапсарлап болур силер.

**Карточка № 1**

Х*уу болгаш ниити чувелер аттарындан тып бижи.*

хуу чуве аттары:

ниити чуве аттары:

**Карточка № 2**

*Хɵй сектер орнунга чогуур кожумактарны немеп бижи.*

Севил сугда сарлык бар. Сарлык… дүккүрү аажок.

Ол сарлык… шола ат берген. Сарлык… уруглар

чемгерип турар. Сарлык… хоюг дүк, үскүр сүт алыр.

Сарлык… чамдык уруглар чоошкулавас, сестирлер.

**Карточка № 3**

*Чүве аттарын хɵйнүң санынче киирип бижи.*

тен-теннер кижи-

дыт- мал-

кат- ном-

малчын- ис-

**Бɵлүк № 1**

Бердинген улегер домактарның

чыдып калган состерин немеп бижээш,

утказын тайырбырлаар силер

*Чалгаа кижи бажым дээр,*

***…............*** *кижи суксадым дээр.*

**Бɵлүк № 2**

Бердинген улегер домактарның

чыдып калган состерин немеп бижээш,

утказын тайырбырлаар силер

***.……….…*** *күске сүтке дүжер*

**Бɵлүк № 3**

Бердинген улегер домактарның

чыдып калган состерин немеп бижээш,

утказын тайырбырлаар силер

*……………….. кижи*

*Эзерлиг аътка таваржыр*

**Бɵлүк № 4**

Бердинген улегер домактарның

чыдып калган состерин немеп бижээш,

утказын тайырбырлаар силер

*……………**кижи багай*

*Терек бүрүзү ажыг*